CELEX: 
Language: et
Date: 2020-08-25 00:00:00
Title: KOMISJONI DELEGEERITUD MÄÄRUS (EL) …/…, millega muudetakse delegeeritud määrust (EL) 2019/2035, millega täiendatakse Euroopa Parlamendi ja nõukogu määrust (EL) 2016/429 seoses maismaaloomade pidamise ettevõtteid ja haudejaamu ning teatavate peetavate maismaaloomade ja haudemunade jälgitavust käsitlevate eeskirjadega

EUROOPA
                          KOMISJON
                                                Brüssel, 25.8.2020
                                                C(2020) 5730 final
               KOMISJONI DELEGEERITUD MÄÄRUS (EL) …/…,
                                     25.8.2020,
    millega muudetakse delegeeritud määrust (EL) 2019/2035, millega täiendatakse
   Euroopa Parlamendi ja nõukogu määrust (EL) 2016/429 seoses maismaaloomade
   pidamise ettevõtteid ja haudejaamu ning teatavate peetavate maismaaloomade ja
                  haudemunade jälgitavust käsitlevate eeskirjadega
                                (EMPs kohaldatav tekst)
ET                                                                               ET
 ---pagebreak---                                             SELETUSKIRI
   1.        DELEGEERITUD ÕIGUSAKTI TAUST
   Euroopa Parlamendi ja nõukogu 9. märtsi 2016. aasta määrusega (EL) 2016/429 loomataudide
   kohta, millega muudetakse teatavaid loomatervise valdkonna õigusakte või tunnistatakse need
   kehtetuks (loomatervise määrus),1 on kehtestatud loomadele või inimestele edasikanduvate
   loomataudide ennetamise ja tõrje eeskirjad, sealhulgas eeskirjad maismaaloomade pidamise
   ettevõtete ja haudejaamade kohta ning eeskirjad teatavate peetavate maismaaloomade ja
   haudemunade jälgitavuse kohta liidus. Sama määrusega on komisjonile antud õigus võtta
   vastu eeskirju, et täiendada delegeeritud õigusaktide kaudu kõnealuse määruse teatavaid
   mitteolemuslikke osi.
   Komisjon kehtestas sellised eeskirjad komisjoni 28. juuni 2019. aasta delegeeritud määrusega
   (EL) 2019/2035, millega täiendatakse Euroopa Parlamendi ja nõukogu määrust (EL)
   2016/429 seoses maismaaloomade pidamise ettevõtteid ja haudejaamu ning teatavate
   peetavate maismaaloomade ja haudemunade jälgitavust käsitlevate eeskirjadega2.
   Delegeeritud määruse (EL) 2019/2035 III osa sisaldab peetavate maismaaloomade jälgitavuse
   eeskirju ning täpsemalt III osa II jaotises on esitatud peetavate lammaste ja kitsede jälgitavuse
   eeskirjad, sealhulgas kõnealuste loomade identifitseerimisvahendid ja -meetodid, samuti
   erandid teatavatest kõnealuste sätetega kehtestatud nõuetest.
   Delegeeritud määruse (EL) 2019/2035 artiklis 45 on sätestatud lambaid ja kitsi pidavate
   ettevõtjate kohustused seoses kõnealuste loomade identifitseerimisvahendite ja -meetodite
   ning nende kohaldamise ja kasutamisega. Ühe kõnealuse delegeeritud õigusakti artikli 46
   lõikega 4 ette nähtud erandina artiklist 45 lubatakse ettevõtjatel, kes peavad alla 12 kuu
   vanuseid lambaid ja kitsi, identifitseerida oma loomad ühe elektroonilise kõrvamärgi abil,
   millel on esitatud sünniettevõtte kordumatu registreerimisnumber ja looma individuaalne
   identifitseerimiskood, kui sellised loomad kavatsetakse viia tapamajja pärast kogumist või
   nuumamist samas liikmesriigis asuvas teises ettevõttes.
   Liikmesriigid ja sidusrühmad kiitsid selle erandi heaks delegeeritud õigusakti väljatöötamise
   käigus ning delegeeritud õigusakti eelnõu kohta tagasiside andmise perioodil. Pärast seda sai
   komisjon siiski mõnelt sidusrühmalt ja liikmesriigilt mitmeid märkusi seoses kõnealuse
   erandiga, mida peeti lamba- ja kitsekasvatajate jaoks liiga tülikaks, võttes eelkõige arvesse
   tapmisele saadetavate loomade eest saadavat madalat turuhinda. Elektroonilisele kõrvamärgile
   sobivama ja odavama alternatiivina pakuti välja tavalise kõrvamärgi kasutamist.
   Neid märkusi arvesse võttes leidis komisjon, et tavaline kõrvamärk või sõrgatsile kinnitatav
   tavaline tähis, mida delegeeritud määruse (EL) 2019/2035 artikli 45 lõikes 1 käsitletakse
   tavalise kõrvamärgiga samaväärse võimalusena loomade puhul, keda enne 12-kuuseks
   saamist kavatsetakse viia otse tapamajja, võiks tagada piisava jälgitavuse taseme, kui
   noorlambad ja -kitsed viiakse pärast nuumamist samas liikmesriigis asuvasse tapamajja.
   Seepärast muudetakse käesoleva delegeeritud õigusaktiga määruses (EL) 2019/2035
   sätestatud eeskirju, lubades teha täiendava erandi selliste noorlammaste ja -kitsede
   identifitseerimiseks, kes pärast nuumamist viiakse samas liikmesriigis asuvasse tapamajja.
   Selle täiendava erandi eesmärk on tagada kõnealuste loomade identifitseerimise ja
   registreerimise süsteemi sujuv toimimine liidus ning vältida ettevõtjatele ebaproportsionaalse
   koormuse ja kulude tekitamist, aga samas tagada eespool nimetatud loomade jälgitavus.
   1
           ELT L 84, 31.3.2016, k 1.
   2
           ELT L 314, 5.12.2019, k 115.
ET                                                  1                                                ET
 ---pagebreak---    Lisaks nõutakse käesoleva delegeeritud õigusaktiga kehtestatud muudatusega, et
   liikmesriigid, kes kasutavad teatavaid delegeeritud määruse (EL) 2019/2035 artiklis 46
   sätestatud erandeid, sealhulgas käesoleva delegeeritud õigusakti eelnõuga lisatud erandeid,
   kehtestaksid korra nende kohaldamiseks oma territooriumil. Muudatusettepaneku eesmärk on
   vältida kõnealuste erandite kohaldamisest tulenevat mis tahes ohtu loomade tervisele või
   peetavate lammaste ja kitsede jälgitavuse takistamist, samuti vältida erandite haldamisega
   seotud võimalikke tegevusraskusi.
   2.        ÕIGUSAKTI VASTUVÕTMISELE EELNENUD KONSULTEERIMINE
   Komisjon vahetas loomatervise eksperdirühmaga (E00930) teavet kirjaliku konsulteerimise
   teel. Delegeeritud määruse eelnõu tehti kättesaadavaks ka Euroopa Parlamendile ja
   nõukogule. Euroopa Parlament ja nõukogu ei esitanud ühtegi märkust. Loomatervishoiu
   nõuandekomitee töö raames toimus eri sidusrühmadega kohtumine, mille käigus selgitati ja
   arutati õigusakti eelnõu põhipunkte.
   Peale selle koguti 2020. aasta 19. maist kuni 16. juunini parema õigusloome portaali
   tagasisidemehhanismi kaudu sidusrühmade märkusi delegeeritud määruse eelnõu kohta.
   Kokku saadi kolm vastust, sealhulgas arvamused sellistelt sidusrühmadelt nagu Confédération
   paysanne (FR), OVINFOS (FR), Federation nationale des eleveurs de chevres (FNEC)(FR).
   Lisaks esitasid ametiasutused (BG, IE ja NL) komisjonile e-posti teel kolm arvamust.
   Esitati järgmised põhilised ettepanekud ja märkused:
   –         kitsekasvatussektor väljendas heameelt käesoleva delegeeritud määruse selliste sätete
             üle, mis toetavad liikmesriikide kehtivaid erandite tegemise võimalusi;
   –         taotlused kehtestada säte, millega lubatakse liikmesriikidel teha erand riigi
             territooriumil.
   3.       DELEGEERITUD ÕIGUSAKTI ÕIGUSLIK KÜLG
   Käesolev delegeeritud määrus tuleb vastu võtta Euroopa Parlamendi ja nõukogu määruse
   (EL) 2016/429 raames, eelkõige vastavalt selle artikli 118 lõigetele 1 ja 2.
ET                                                  2                                              ET
 ---pagebreak---                        KOMISJONI DELEGEERITUD MÄÄRUS (EL) …/…,
                                                   25.8.2020,
        millega muudetakse delegeeritud määrust (EL) 2019/2035, millega täiendatakse
       Euroopa Parlamendi ja nõukogu määrust (EL) 2016/429 seoses maismaaloomade
       pidamise ettevõtteid ja haudejaamu ning teatavate peetavate maismaaloomade ja
                          haudemunade jälgitavust käsitlevate eeskirjadega
                                          (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429
   loomataudide kohta, millega muudetakse teatavaid loomatervise valdkonna õigusakte või
   tunnistatakse need kehtetuks (loomatervise määrus),3 eriti selle artikli 118 lõikeid 1 ja 2,
   ning arvestades järgmist:
   (1)     Määrusega (EL) 2016/429 on kehtestatud loomadele või inimestele ülekanduvate
           taudide ennetamise ja tõrje eeskirjad, sealhulgas eeskirjad maismaaloomade pidamise
           ettevõtete ja haudejaamade kohta ning eeskirjad teatavate peetavate maismaaloomade
           ja haudemunade jälgitavuse kohta liidus. Sama määrusega on komisjonile antud õigus
           võtta vastu eeskirju, et täiendada delegeeritud õigusaktide kaudu kõnealuse määruse
           teatavaid mitteolemuslikke osi.
   (2)     Komisjoni delegeeritud määruses (EL) 2019/20354 on sätestatud täiendavad eeskirjad
           peetavate maismaaloomade ja haudemunade registreeritud ja heaks kiidetud ettevõtete
           ning teatavate peetavate maismaaloomade ja haudemunade jälgitavuse kohta. Eelkõige
           on kõnealuse delegeeritud määruse III osa II jaotises sätestatud eeskirjad peetavate
           lammaste ja kitsede jälgitavuse kohta, sealhulgas ettevõtjate kohustused seoses
           kõnealuste loomade identifitseerimisvahendite ja -meetoditega.
   (3)     Lisaks on delegeeritud määruse (EL) 2019/2035 artikliga 46 ette nähtud teatavad
           erandid kõnealuse õigusakti artiklis 45 sätestatud peetavate lammaste ja kitsede
           jälgitavusnõuetest. See hõlmab alla 12 kuu vanuseid lambaid ja kitsi pidavate
           ettevõtjate võimalust identifitseerida oma loomad ühe elektroonilise kõrvamärgi abil,
           millel on kordumatu registreerimisnumber ja identifitseerimiskood, kui sellised
           loomad kavatsetakse pärast kogumist või nuumamist viia samas liikmesriigis asuvasse
           tapamajja. Pärast delegeeritud määruse (EL) 2019/2035 vastuvõtmist sai komisjon
           teatavatelt sidusrühmadelt ja liikmesriikidelt mitmeid märkusi kõnealuse erandi
           kohaldamise võimaliku mõju kohta, mida peeti lamba- ja kitsekasvatajate jaoks liiga
           tülikaks, võttes eelkõige arvesse kõnealuste loomakasvatajate poolt inimtoiduks
           tapetud loomade eest saadud madalat turuhinda. Võttes arvesse määruse
   3
           ELT L 84, 31.3.2016, lk 1.
   4
           Komisjoni 28. juuni 2019. aasta delegeeritud määrus (EL) 2019/2035, millega täiendatakse Euroopa
           Parlamendi ja nõukogu määrust (EL) 2016/429 seoses maismaaloomade pidamise ettevõtteid ja
           haudejaamu ning teatavate peetavate maismaaloomade ja haudemunade jälgitavust käsitlevate
           eeskirjadega (ELT L 314, 5.12.2019, lk 115).
ET                                                      3                                                   ET
 ---pagebreak---          (EL) 2016/429 artikli 118 lõikes 3 esitatud kaalutlusi, võib pidada tavalist kõrvamärki
         või sõrgatsile kinnitatavat tavalist tähist piisavaks, et tagada jälgitavuse tase, kui eri
         päritoluettevõtetest pärit peetavad noorlambad ja -kitsed viiakse pärast nuumamist
         tapamajja. Samuti saab piisava jälgitavuse taseme tagada ainult siis, kui sellised
         liikumised registreeritakse ühtses andmebaasis ja toimuvad seega samas liikmesriigis,
         mis on vajalik ka enamiku muude delegeeritud määruse (EL) 2019/2035 artiklis 46
         sätestatud erandite puhul.
   (4)   Neid kaalutlusi arvesse võttes on asjakohane muuta määrust (EL) 2019/2035, lisades
         peetavate noorlammaste ja -kitsede suhtes kohaldatava täiendava erandi selleks, et
         ettevõtjad ei peaks kandma ebaproportsionaalset koormust ja kulusid, tagades samal
         ajal peetavate lammaste ja kitsede jälgitavuse ning kõnealuste loomade
         identifitseerimise ja registreerimise süsteemi tõrgeteta toimimise.
   (5)   Lisaks nõutakse määruse (EL) 2016/429 artiklis 108, et liikmesriigid looksid peetavate
         maismaaloomade (sh peetavate lammaste ja kitsede) identifitseerimis- ja
         registreerimissüsteemi. Kõnealuse süsteemiga peaks olema loodud kord selle süsteemi
         nõuetekohaseks toimimiseks, sealhulgas liikmesriikides kohaldatavate erandite
         haldamiseks. Selleks et vältida ohtu loomade tervisele ja tagada peetavate lammaste ja
         kitsede jälgitavus, peaksid liikmesriigid määruse (EL) 2019/2035 artiklis 46 sätestatud
         teatavate erandite kohaldamisel olema kohustatud kehtestama selliste erandite
         kohaldamise korra.
   (6)   Kuna delegeeritud määrust (EL) 2019/2035 hakatakse kohaldama alates 21. aprillist
         2021, tuleks ka käesolevat määrust kohaldada alates sellest kuupäevast,
   ON VASTU VÕTNUD KÄESOLEVA MÄÄRUSE:
                                              Artikkel 1
   Delegeeritud määrust (EL) 2019/2035 muudetakse järgmiselt.
   1)       Artikli 45 lõike 4 punkt a asendatakse järgmisega:
           „a)   ühe lõikes 2 osutatud identifitseerimisvahendi vastavalt artiklis 46 sätestatud
                 eranditele;“.
   2)      Artiklisse 46 lisatakse lõige 5:
           „5.   Erandina artikli 45 lõikest 2 võivad ettevõtjad, kelle peetavad lambad ja kitsed
                 kavatsetakse viia tapamajja pärast nuumamist teises ettevõttes, identifitseerida
                 iga looma vähemalt III lisa punktides a ja b loetletud elektroonilise kõrvamärgi
                 või sõrgatsile kinnitatava tavalise tähisega, millel on nähtavalt, loetavalt ja
                 kustumatult esitatud kas looma sünniettevõtte kordumatu registreerimisnumber
                 või kõnealuse looma identifitseerimiskood, tingimusel et
                 a)     kõnealuseid loomi ei kavatseta viia teise liikmesriiki
                 ning
                 b)     kõnealused loomad tapetakse enne 12-kuuseks saamist.“
   3)      Artikli 48 lõikesse 4 lisatakse punkt c:
           „c)   „ettevõtjate poolne artikli 46 lõigetega 4 ja 5 ette nähtud erandite kohaldamise
                 taotlemine.“
ET                                                4                                                 ET
 ---pagebreak---                                               Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu
   Teatajas.
   Seda kohaldatakse alates 21. aprillist 2021.
   Käesolev määrus on tervikuna siduv ja vahetult kohaldatav kõikides liikmesriikides.
   Brüssel, 25.8.2020
                                                Komisjoni nimel
                                                president
                                                Ursula VON DER LEYEN
ET                                                5                                    ET